Referat fra bestyrelsesmøde d. 25.07.2021

Fraværende : Niels Holger Poulsen

Punkter:

1. vejføring, overkørte hjørner

Bestyrelsen har fået en henvendelse ang. uoverensstemmelse mellem to lodsejere ang. skel og overkørte hjørner. Ifølge vedtægterne skal grundejerforeningen ”repræsentere såvel fastboende grundejere som sommerhusejere på Fyns Hoved nord for Fynshovedvej 629 i alle spørgsmål, der gør fælles optræden formålstjenlig samt arbejde for, at egnens skønhedsværdier og landskabelige egenart bevares.”

Bestyrelsen kan således ikke gå ind i sager, der er af mere lokal karakter.

Man kan som lodsejer henvende sig til kommunen, hvis man har behov for hjælp til at udrede uenighed.

Vi bliver som bestyrelse nødt til at pointere, at ved indkørsel til stikvejene, er man nødt til at udvise fleksibilitet, da renovationsbilerne og slamsugningsbilen er nødt til at køre lidt ind over grundene, for overhovedet at kunne dreje.

Bestyrelsen vil invitere Kerteminde kommune til et dialogmøde snarest, hvor vi vil diskutere samarbejdet omkring vejene, strandpassage og et ønske om en lokalplan for området.

1. Strand passage

Muren ved klinten nord for campingpladsen vil få udbedret skader, så den bliver nemmere at færdes på.

1. Fibernet

Vi har fået flg. brev fra NEF Fiber. Er der en i foreningen, der vil tage opgaven på sig?

Fibernet til Fynshoved

Er du også træt af en sløv og ustabil forbindelse?

Energistyrelsen har i foråret sendt dig et brev, fordi din hustand i år er udvalgt til at kunne søge midler fra bredbåndpuljen til etablering af fibernet.

Vi vil gerne hjælpe med at få fibernettet til Fynshoved ved at samle alle, der er interesserede i etableringen og hjælpe jer godt videre i processen.

Pris Der er en egenbetaling på 4.000 kr. i gennemsnit pr. husstand. En større egenbetaling kan øge chancen for at opnå tilskud. Kerteminde kommune bidrager derudover med et tilskud på 1.200 kr. pr. husstand, der søger. Vil du gøre en ekstra indsats for fiber til Fynshoved? Har du lyst til at være en af tovholderne på etableringen, hører vi meget gerne fra dig. Tovholderne står bl.a. for kontakten med andre tilmeldte husstande i området samt kontakten til kommunen. I samarbejde med jer får vi projektet til at lykkedes i år - vi står klar til at hjælpe og mangler bare dig!

Første frist er i september og endelig ansøgningsfrist er i oktober 2021, kontakt os derfor allerede nu så I kan komme i betragtning til at modtage årets midler. Er du interesseret eller har spørgsmål? Ring til os på tlf. 6332 1100 eller skriv en mail til nef@nef.dk

Vi håber, at høre fra dig.

Rigtig god sommer Med venlig hilsen nef Fiber

1. regler for arbejde aften og weekend på byggerier

Vi gør opmærksom på gældende regler for støjende adfærd i forbindelse med byggeri:

<https://www.bolius.dk/hvor-meget-maa-naboen-larme-naar-han-bygger-om-og-til-1030>

I bestyrelsen opfordrer vi kraftigt til, at man overholder reglerne, samt at man ikke planlægger store byggerier i industriferien.

1. Generalforsamling

Vi er ved at undersøge mulighederne for at låne Hindsholmskolen, og forventer at generalforsamlingen bliver afholdt i weekenden d. 4.-5.09.

1. Klipning af kanter.

Vi gør igen opmærksom på, at det er den enkelte lodsejers forpligtigelse at klippe beplantning ved egen grund til skel, og i 4 m. højde, så renovationsbilerne kan komme til.

1. Opbevaring af både ved stranden ved Sømærket. Se reglerne her. <https://friluftsraadet.dk/nyheder/maa-du-paa-danske-strande-ogsaa-paa-private>

Det er lovligt at have en båd liggende kortvarigt, dvs. max 1 dag.

To do:

Tonni kontakter kommunen ang. lån af Hindsholmskolen

Tonni kontakter lodsejer ang. nemmere adgang til dige

Henrik kontakter kommunen og får fastsat et møde mellem bestyrelse og kommune